Sagunt instal·la 200 panells fotovoltaics en el pavelló del Poliesportiu Municipal
02 de maig 2023

![](/media/gsgdz5rg/3c.jpg?width=850&height=561.8806306306307)

La delegació de Medi Ambient de l'Ajuntament de Sagunt, en col·laboració amb la delegació de Manteniment, ha dut a terme la instal·lació de 200 panells fotovoltaics en la coberta del pavelló del Poliesportiu Municipal (internuclis), amb una inversió de 76.782,97 euros. L'Institut Valencià de la Competitivitat Empresarial (IVACE) de la Generalitat Valenciana ha concedit una subvenció de 39.397,61 € per a escometre esta obra, i la resta, fins a completar la inversió, l'ha aportat la regidoria de Medi Ambient.  
  
La instal·lació té una potència de 75 kWn i l'estimació de producció d'energia anual és de 127,7 MWh. El contracte d'esta obra va ser adjudicat a l'empresa IMESAPI SA.

Anteriorment ja s'han instal·lat 120 plaques solars en el CEIP María Yocasta, 99 mòduls en el CEIP Ausiàs March i 72 en el CEIP Maestro Tarrazona. La inversió en estes tres instal·lacions ha sigut de 144.968,32 €. L'IVACE ha aportat 76.696,86 euros i l'Ajuntament la resta. Amb esta iniciativa, l'Ajuntament pretén que estes instal·lacions s'autoproveïsquen d'energia i també puguen subministrar-la a altres dependències municipals.

![](/media/mndosmis/1c.jpg?width=850&height=561.8806306306307)  
L'Ajuntament de Sagunt està adherit al Pacte de les Alcaldies pel Clima i l'Energia amb el qual es compromet a complir amb els objectius establits en el document de compromisos oficials. D'esta manera, el Ple de la Corporació Municipal va adoptar en 2021 l'acord d'aprovar el Pla d'Acció pel Clima i l'Energia Sostenible del municipi de Sagunt – Horitzó 2030 (PACES).

En les accions del PACES figura la instal·lació d'energia fotovoltaica en edificis i dependències municipals, per la qual cosa esta instal·lació forma part d'estes.

![](/media/hgjbihk4/2c.jpg?width=850&height=561.8806306306307)

![](/media/n55f4rd3/logo-c.png?width=216&height=124&mode=max)

*   [](http://www.facebook.com/sharer.php?u=https://aytosagunto.es/va/actualitat/sagunt-instal-la-200-panells-fotovoltaics-en-el-pavelló-del-poliesportiu-municipal/ "Facebook")
*   [](http://twitter.com/share?url=https://aytosagunto.es/va/actualitat/sagunt-instal-la-200-panells-fotovoltaics-en-el-pavelló-del-poliesportiu-municipal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-instal-la-200-panells-fotovoltaics-en-el-pavelló-del-poliesportiu-municipal/ "Linked In")
*   [](mailto:?body=https://aytosagunto.es/va/actualitat/sagunt-instal-la-200-panells-fotovoltaics-en-el-pavelló-del-poliesportiu-municipal/)